O furtună violentă de circa o jumătate de oră a avut loc duminică după-amiază, 17 septembrie, care a început în jurul orei 17:30 , şi a decimat întreg Parcul Central, lăsând fără curent mai multe cartiere, printre care Grigorescu, Mănăştur şi zona centrală.

Vântul, care a bătut cu o viteză de circa 100 km/h, a rupt mai mulţi copaci şi pe unii i-au scos din rădăcini, mai multe maşini au fost avariate de crengile căzute, ţiglele de pe casele din centrul oraşului s-au prăbuşit, mai mulţi copaci din Parcul Caragiale s-au rupt, iar câteva blocuri din Floreşti şi Baciu au rămas fără acoperiş.

Un copac s-a prăpuşit în lacul Chios, iar aleile din Parcul Central au fost acoperite de crengi şi copaci căzuţi.

Din fericire, nu s-au înregistrat victime colaterale în urma acestei furtuni.

Din cauza copacilor căzuţi pe drum circulaţia a fost îngreunată minute bune, iar o serie de clădiri şi blocuri din Dej, Huedin şi alte localităţi din judeţ au rămas şi ele fără acoperiş, inclus spitalul din Huedin.

Reporterul eClujeanul.ro a fost pe teren şi vă oferă câteva fotografii după furtună:

În Floreşti, mai multe blocuri au suferit pagube semnificative.

Parcul Central, decimat în totalitate după vijelia rapidă din această după-amiază.

Mai multe geamuri ale unui bloc de pe strada Arany János au fost sparte şi distruse de un brad căzut.